ב-5 בפברואר בתוכנית Raw, ניס ודרו גולאק הפסידו לסדריק אלכסנדר ומוסטפא עלי. ב-13 בפברואר הפסיד לדרו גולאק בסיבוב הראשון של הטורניר להכתרתו של האלוף במשקל קל החדש. ב-27 במרץ הפסיד למארק אנדרוז. ב-10 באפריל, הוא הגיע לחלץ את מארק אנדרוז מתקיפה מידי דרו גולאק, מהלך שהפך את דמותו לטובה. ב-24 באפריל, התחרה בקרב גאונטלט, שבו הפסיד לגולאק בהכנעה. באירוע הרויאל ראמבל הגדול ביותר, שנערך ב-27 באפריל, ניס השתתף בקרב הרויאל ראמבל הגדול ביותר של 50 המשתתפים ונכנס כמספר העשירי, הספיק להדיח את הורנסווגל, אך הודח לאחר מכן על ידי קופי קינגסטון ואקסבייר וודס.